

**REPUBLIKA HRVATSKA**

**ZADARSKA ŽUPANIJA**

 **OPĆINA GRAČAC**

**Općinski načelnik**

**KLASA: 240-01/25-01/4**

**URBROJ:2198-31-01-25-2**

**Gračac, 06. listopada 2025. godine**

Temeljem članka 7. Pravilnika o vrstama i načinu provođenja vježbi operativnih snaga sustava civilne zaštite (NN“ 49/16), Plana vježbi civilne zaštite Općine Gračac za 2025. godinu i članka 47. Statuta Općine Gračac ("Službeni glasnik Zadarske županije” 11/13 i “Službeni glasnik Općine Gračac” 1/18 i 1/20, 4/21), Općinski načelnik Općine Gračac, dana 06. listopada 2025. godine donosi,

**ODLUKU**

**o pripremi i provođenju vježbe civilne zaštite “Zima 2025„**

**Članak 1.**

Ovom Odlukom određuje se provođenje stožerno- zapovjedne vježbe civilne zaštite operativnih snaga Općine Gračac pod nazivom „Zima 2025“.

Vježba će se održati 30. listopada 2025. godine od 12:00 sati na području Općine Gračac i Grada Obrovca.

**Članak 2.**

Vježba CZ je pokazno - terenska koja ima za cilj provjeru provođenja mjera i aktivnosti sustava CZ te prezentaciju pripravnosti i reagiranja sudionika i operativnih snaga sustava CZ kao i uvježbavanje Stožera CZ tijekom pozivanja, aktiviranja, početka rada Stožera civilne zaštite uz upoznavanje sa planskim dokumentima.

**Članak 3.**

Upravljačku skupinu čine:

1. Natalia Turbić, načelnica Stožera civilne zaštite Općine Gračac

2. Julijan Eškinja, zamjenik načelnice Stožera civilne zaštite Općine Gračac

Načelnica Stožera civilne zaštite zadužuje se za izradu Elaborata vježbe „Zima 2025“. godine. Rok za izradu Elaborata je 15. listopada 2025. godine.

**Članak 4.**

Vježbovnu skupinu čine:

- Stožer Civilne zaštite - Općine Gračac

- Vatrogasne snage koje djeluju na području Općine Gračac

- Gradsko društvo Crvenog križa Gračac

- HGSS - stanica Zadar

Vježbovna skupina zadužuje se surađivati u planiranju i provedbi te postupati sukladno Elaboratu vježbe.

**Članak 5.**

Zajedničke materijalne troškove svih sudionika vježbe „Zima 2025“ financira Općina Gračac kao organizator vježbe u iznosu od 500,00 EUR, dok sudionici vježbe podmiruju stvarne troškove svog sudjelovanja uz korištenje vlastitih materijalnih sredstava.

**Članak 6.**

Provedba analize vježbe „Zima 2025“ obavit će se nakon njezina održavanja, a provest će je tim za analizu vježbe, voditelj tima za analizu je zamjenik načelnice stožera CZ, Julijan Eškinja.

**Članak 7.**

Izvješće o provedbi vježbe „Zima 2025“ sačinit će načelnica Stožera civilne zaštite Natalia Turbić.

**Članak 8.**

Ova Odluka stupa na snagu danom donošenja, a objavit će se na službenoj web stranici Opićne Gračac.

**Općinski načelnik**

**Goran Đekić**

DOSTAVITI:

1. MUP, Ravnateljstvo Civilne zaštite, PU Civilne zaštite Split, Služba civilne zaštite Zadar

2. Stožer Civilne zaštite

3. Pismohrana, ovdje